Document ID: 32005D0830

KOMISIJAS LĒMUMS
(2005. gada 25. novembris),
ar ko groza Lēmumu 2003/322/EK par dažu nekrofāgu putnu barošanu ar atsevišķiem 1. kategorijas materiāliem
(izziņots ar dokumenta numuru K(2005) 4521)
(Autentisks ir teksts spāņu, grieķu, franču, itāļu un portugāļu valodā)
(2005/830/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2002. gada 3. oktobra Regulu (EK) Nr. 1774/2002, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem, kuri nav paredzēti cilvēku uzturam (1), un jo īpaši tās 23. panta 2. punkta d) apakšpunktu,
tā kā:
(1)
Komisijas 2003. gada 12. maija Lēmumā 2003/322/EK, ar ko īsteno Eiropas Parlamenta un Padomes Regulu (EK) Nr. 1774/2002 attiecībā uz dažu nekrofāgu putnu barošanu ar atsevišķiem 1. kategorijas materiāliem (2), paredzēti nosacījumi dažu apdraudētu vai aizsargātu nekrofāgu putnu sugu barošanas atļaujai atsevišķās dalībvalstīs.
(2)
Saskaņā ar šo lēmumu un lai ierobežotu transmisīvās sūkļveida encefalopātijas (TSE) izplatības risku, izbarošanai paredzētiem liellopu, aitu un kazu liemeņiem pirms to izmantošanas jāveic TSE pārbaude ar negatīvu rezultātu.
(3)
Lai uzlabotu pārtikas pieejamību apdraudētām vai aizsargājamām sugām, ir pamatoti pielīdzināt izbarošanai paredzēto liemeņu pārbaudes prasības nosacījumiem, kas paredzēti Eiropas Parlamenta un Padomes 2001. gada 22. maija Regulā (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai (3), tajā pašā laikā ierobežojot pārbaudāmo aitu un kazu liemeņu proporciju.
(4)
Jāatstāj spēkā aizliegums izmantot liemeņus, kuru TSE pārbaude uzrādījusi pozitīvu rezultātu.
(5)
Tādēļ attiecīgi jāgroza Lēmums 2003/322/EK.
(6)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu
IR PIEŅĒMUSI ŠO LĒMUMU.
1. pants
Lēmuma 2003/322/EK pielikuma B daļas 3. punkta b) apakšpunktu aizstāj ar šādu tekstu:
“b)
nodrošina, ka izbarošanai paredzētajiem liellopu liemeņiem un vismaz 4 % aitu un kazu liemeņiem pirms to izmantošanas veic pārbaudi TSE uzraudzības programmas ietvaros ar negatīvu rezultātu saskaņā ar Regulas (EK) Nr. 999/2001 III pielikumā izvirzītajām prasībām; un”
2. pants
Šis lēmums stājas spēkā 2005. gada 1. decembrī.
3. pants
Šis lēmums ir adresēts Grieķijas Republikai, Spānijas Karalistei, Francijas Republikai, Itālijas Republikai, Kipras Republikai un Portugāles Republikai.
Briselē, 2005. gada 25. novembrī

Labels: 0
17
20
6